مولى لوفت (Molly Luft) (19 مارس 1944 - 24 نوفمبر 2010) ممثلة ومخرجة بورنوجرافية ألمانية ، اسمها الحقيقى إيدا بلانك كورتسر (Edda Blanck-Kurtzer) . اتولدت مولى لوفت يوم 19 مارس 1944 فى مقاطعة بوميرانيا فى شمال المانيا ، وسافرت بعد كده مع اسرتها وهى لسة طفلة رضيعة لمدينة بيرلين نتيجة أحداث الحرب العالميه التانيه فى الوقت ده وعاشت هناك معاهم مدة طويلة . فى سنة 1967 اتجوزت مولى لوفت لأول مرة وخلفت بنت و ولد ، وفى سنة 1975 قررت أنها تشتغل فى الدعاره وده اللى عمل خلافات كبيرة بينها وبين جوزها لحدما اتطلقت منه سنة 1976 . وفى نفس السنة اللى اتطلقت فيها اتجوزت للمرة التانية من صف ظابط فى الجيش الأمريكى برتبة سرجينت (Sergeant) اللى كان مبسوط قوى من شغلها فى الدعاره خصوصا بعدما اتشهرت قوى لدرجة أن الناس ادوها لقب (اسمن عاهرة فى المانيا) لأنها كانت مميزة بضخامة جسمها و بزازها الكبيرة و اردافها المليانة . فى سنة 1983 ارتكبت مولى لوفت جريمة بشعة ، لما ساعدت جوزها فى الوقت ده على اغتصاب كريستينا (Christina) بنتها من جوزها الأولانى وكانت قاصر عندها 15 سنة . وكانت النتيجة انه اتقبض عليها هى وجوزها واتحكم عليهم بالسجن لمدة 3 سنين مع وقف التنفيذ ، بعد كده اتطلقت من جوزها فى نفس السنة .